Forslag til Rådets forordning (EF) om en EF-observatørordning for EF-fiskerfartøjer, der driver fiskeri i det NAFO-regulerede område (95/C 211/06) KOM(95) 266 endelig udg. - 95/0152(CNS)

(Forelagt af Kommissionen den 15. juni 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Konventionen om det fremtidige multilaterale samarbejde vedrørende fiskeriet i det nordvestlige Atlanterhav blev godkendt ved Rådets forordning (EØF) nr. 3179/78 (1) og trådte i kraft den 1. januar 1979;

Organisationen for Fiskeriet i det Nordvestlige Atlanterhav (NAFO), der er oprettet ved NAFO-konventionen, vedtog en ordning for fælles inspektion og overvågning, som blev vedtaget ved Rådets forordning (EØF) nr. 1956/88 (2);

NAFO vedtog en observatørordning på forsøgsplan for perioden 1993-1995, som er blevet gennemført i Fællesskabet ved Rådets forordning (EØF) nr. 3928/92 (3);

med henblik på øget kontrol og håndhævelse i det NAFO-regulerede område og som supplement til den nugældende ordning for fælles international inspektion har Det Europæiske Fællesskab i forbindelse med fiskeriaftalen med Canada indvilliget i at placere EF-observatører om bord på EF-fiskerfartøjer, der udøver fiskeriaktiviteter i nævnte NAFO-regulerede område;

det vil være hensigtsmæssigt at fastsætte bestemmelserne om observatørordningen i en enkelt forordning, og forordning (EØF) nr. 3928/92 bør derfor ophæves;

der bør vedtages nærmere bestemmelser om gennemførelsen af denne ordning -

UDSTEDT FØLGENDE FORORDNING:

Artikel 1

Uanset artikel 2, stk. 2, i forordning (EØF) nr. 1956/88 placerer Kommissionen EF-observatører på alle EF-fiskerfartøjer, der udøver eller står over for at skulle udøve fiskeriaktiviteter i det NAFO-regulerede område. Behørigt udpegede observatører skal forblive om bord på de fiskerfartøjer, som de er knyttet til, indtil de afløses af andre observatører.

Medmindre der foreligger force majeure, må et fiskerfartøj uden en observatør om bord ikke påbegynde eller fortsætte fiskeri i det NAFO-regulerede område

Artikel 2

På anmodning af Kommissionen stiller medlemsstaterne observatører til rådighed.

Artikel 3

Skibsførerne på EF-fiskerfartøjer, der fisker i det NAFO-regulerede område, skal modtage EF-observatører og samarbejde med disse, så de kan løse deres opgaver, medens de er om bord på fartøjerne.

Artikel 4

De nærmere bestemmelser om udpegningen af observatører, disses opgaver og skibsførernes forpligtelser er fastlagt i bilag I.

Artikel 5

Kommissionen betaler observatørerne dagpenge ifølge bestemmelserne i bilag II.

Artikel 6

De myndigheder i medlemsstaterne, der modtager observatørens endelige rapport ved observationsperiodens udløb, foretager en evaluering af indholdet og konklusionerne i nævnte rapport. Hvis det af rapporten fremgår, at det observerede fartøj har udøvet fiskeriaktiviteter, der er i strid med bevarelsesforanstaltningerne, skal de pågældende myndigheder tage alle nødvendige skridt til at undersøge sagen for at forhindre sådanne aktiviteter.

Artikel 7

Forordning (EØF) nr. 3928/92 ophæves.

Artikel 8

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 378 af 30. 12. 1978, s. 1.

(2) EFT nr. L 175 af 6. 7. 1988, s. 1.

(3) EFT nr. L 397 af 31. 12. 1992, s. 78.

BILAG I

Nærmere bestemmelser, jf. artikel 4.

1. Udpegning af observatører

i) For at opfylde ovennævnte forpligtelse udpeger Kommissionen velkvalificeret og erfarent personale. De personer, der vælges, skal have følgende kvalifikationer for at kunne udføre deres opgaver:

- have tilstrækkelig erfaring til at kunne identificere fiskearter og fiskeredskaber

- være navigationsdygtige

- have tilstrækkeligt kendskab til NAFO's bevarelses- og håndhævelsesforanstaltninger

- være i stand til at udføre elementære videnskabelige opgaver såsom indsamling af prøver samt til at observere og registrere præcist.

ii) Medlemsstaterne træffer alle nødvendige dispositioner for at sikre, at observatørerne tages om bord på fiskerfartøjerne til rette tid og på rette sted, og letter deres afrejse ved observationsperiodens udløb.

2. Observatørernes opgaver

Observatørernes vigtigste opgave er at overvåge, at fiskerfartøjerne overholder de relevante regler i NAFO's bevarelses- og håndhævelsesbestemmelser. Mere specifikt skal de udpegede observatører:

a) registrere det observerede fiskerfartøjs fiskeriaktiviteter, idet disse registreres ved hjælp af den formular, der er anført i tillæget til nærværende bilag

b) kontrollere fartøjets position, når det er i gang med fiskeriaktiviteterne

c) observere og anslå fangster pr. træk (position, dybde, den tid nettet er i vandet)

d) identificere fangstens sammensætning

e) overvåge genudsætninger, bifangster og fangster af undermålsfisk

f) registrere de fiskeredskaber, maskestørrelser og anordninger, skibsføreren anvender

g) kontrollere angivelser i logbogen og produktionslogbogen; kontrollen af produktionslogbogen skal foretages ved anvendelse af den omregningsfaktor, skibsføreren anvender

h) kontrollere »hail«-rapporter

i) inden for et tidsrum på 24 timer rapportere tegn på en formodet overtrædelse; sådanne rapporter skal sendes til et NAFO-inspektionsfartøj i det NAFO-regulerede område og til NAFO's eksekutivsekretær, observatørerne skal anvende en fastlagt kode, når de giver meddelelse til et inspektionsfartøj eller til eksekutivsekretæren

j) føre en daglig logbog over fartøjets fiskeriaktiviteter ved hjælp af den formular, der er anført i tillæget

k) overvåge, at udstyr til automatisk fjernregistrering af positionen fungerer korrekt, hvis sådant udstyr findes om bord og anvendes af det observerede fartøj

l) udføre videnskabeligt arbejde og prøveudtagning, hvis NAFO's fiskerikommission anmoder herom

m) forelægge Kommissionen og den pågældende medlemsstats myndigheder en rapport senest 20 dage efter observationsperiodens afslutning; rapporten skal indeholde et resumé af de vigtigste forhold, som observatøren har konstateret, og sendes til den kontraherende part, som det observerede fartøj henhører under, og til NAFO's eksekutivsekretær

n) de udpegede observatører skal tage alle nødvendige skridt til at sikre, at deres tilstedeværelse om bord på fiskerfartøjet ikke hindrer eller forstyrrer de normale arbejdsgange på fartøjet, herunder fiskeriaktiviteterne

o) observatøren skal respektere ejendomsretten til genstande og udstyr om bord på fiskerfartøjet og også, at alle papirer vedrørende fartøjet er fortrolige

p) alle observationsopgaver skal udføres inden for det NAFO-regulerede område.

3. Fartøjets fører

i) Føreren af et fartøj, der er blevet udpeget til at tage en observatør om bord, tager alle fornødne skridt til at lette hans ankomst og afrejse. Under hans ophold om bord skal han have passende indkvarterings- og arbejdsforhold. Fartøjets fører skal give ham adgang til fartøjets papirer (logbog, kapacitetsplan, produktionslogbog eller stuveplan) og til de forskellige dele af fartøjet for at gøre det lettere for ham at udføre sine opgaver.

ii) Fartøjets fører skal underrettes i god tid om tidspunkt og sted for modtagelsen af observatøren og om observationsperiodens forventede varighed.

iii) Det observerede fartøjs fører kan, hvis han fremsætter anmodning herom, modtage en kopi af observatørens rapport.

Tillæg

FISKERIRAPPORT

>START GRAFIK>

Lokal TID ZT + ..........

1.

Løbenummer ...... Dato .................. Tid ............ Observatørens navn ..........

Fartøj .......... Reg. nr. ...................... Nationalitet .........................

2.

Redskabstype ............... Antal træk ................ Maskestørrelse .......... mm

Antal kroge ..........

Antal garn .......... a ............... mm

Anordninger til redskaber ................... Anordningernes maskestørrelse ...... mm

3.

Position ................ N ................ V Dybde ................ m

Fisketid ..........

NAFO-afsnit ..........

Ændring af NAFO-afsnit JA O NEJ O Position ........ N ............. V KI .......... UTC

»Hail«-rapport oversendt JA O NEJ O Kode ................ Zone ..........

Via Radio ................... DTG .......... UTC

Svarer den faktiske position til den senest oversendte »hail«-rapport JA O NEJ O

4. Fangster beholdt om bord. Alle arter i kilogram.

Arter

3-alfakoder

Observatørens skøn i levende vægt (LV)

Dette træk

Samlede mængder

EF-logbog (LV)

Blad nr. . . .

Produktionslogbog

Blad nr. . . .

Behandlingsgrad

Anvendte omregningsfaktorer

Observatør

Fører

Observatørens skøn i forarbejdet vægt

Dette træk

Samlede mængder

5. Undermålsfisk observeret JA O NEJ O

Arter

kg

%

Genudsætninger af undermålsfisk JA O NEJ O

kg

6. Andre genudsætninger JA O NEJ O

Arter

kg

7. Andre bemærkninger ..........

..........

..........

8. Dato ........................... Underskrift ..........

>SLUT GRAFIK>

BILAG II

De i artikel 5 omhandlede detaljerede bestemmelser.

1. Der betales observatørerne dagpenge på 120 ECU.

2. Hvis observatørerne stilles til rådighed af medlemsstaterne, gælder følgende regler:

i) når Kommissionen modtager ansættelseskontrakten mellem de nationale myndigheder, der stiller observatøren til rådighed, og den udsendte observatør, forbereder Kommissionen udbetaling af et forskud på dagpengene på op til 30 % af det samlede beløb, observatøren har ret til. Den resterende del af dagpengene betales inden 60 dage efter modtagelsen af den endelige observationsrapport og eventuel relevant dokumentation

ii) dagpengene betales direkte til EF-observatøren

iii) Kommissionen refunderer udgifterne til flytransport (returbillet) fra Europa til Canada, og den træffer de nødvendige foranstaltninger til at udsende observatørerne om bord på EF-fartøjer, der driver fiskeri i det NAFO-regulerede område.

3. Hvis observatørerne stilles til rådighed af private agenturer, gælder følgende regler:

i) de private agenturer indgår en kontrakt med Kommissionen om at stille et nærmere fastsat antal personer med passende kvalifikationer til rådighed som observatører

ii) i den omtalte kontrakt fastsættes prisen pr. dag for observatørerne, procedurerne for betaling af rejseomkostninger og eventuelle bilaterale aftaler vedrørende betaling af forskud.

4. Hvis observatørerne ansættes individuelt, gælder følgende regler:

i) enkeltpersoner, der ansættes som observatører, skal indgå en kontrakt med Kommissionen, og denne kontrakt skal indeholde bestemmelser vedrørende betalingens størrelse og fastsætte procedurerne for betaling af rejseomkostninger og eventuel betaling af forskud.